《法刚化士干蒋山藏经乞语》
宋代·章甫

钟山夜半发奇怪，火光炽然脱三昧，
法筵龙象不须惊，宝公留得眉毛在。
食轮才转法轮随，楼台金碧还相辉。
大千经卷何处觅，刚禅藏在僧伽叶。
如来言语皆真实，别有真经名第一。
琅函宝藏不能收，若遇知音请拈出。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。